Arsjad Rasjid

Mohammad Arsjad Rasjid Prabu Mangkuningrat (lahèr 16 Maret 1970) panèka pabisnis asalla ḍâri Indonèsia. Salèrana panèka Prèsidèn Dirèktur Indika Energy, jabadhân sè partama èjabat panèka è taon 2005. Salaènna è bidang ènergi, salèrana jhughân ajabat pan-bârâmpan jabadhân è pan-bârâmpan perusahaan bidang Mèdia, kauangan bân tèknologi."Biography Arsjad Rasjid". https://web.archive.org/web/20200811152714/https://www.indikaenergy.co.id/our-synergy/biography/board-directors/m-arsjad-rasjid-p-m/ Èarsipaghi ḍâri vèrsi aslina tangghâl  2020-08-11.  Èaksès tangghâl 19-01-2026

 Kaoḍi'ân bân Pendidikan 
Arsjad panèka pottra ḍâri eppa' sè anyama H.M.N. Rasjid, panèka Purnawirawan TNI AD bân èbhuna sè anyama Hj. Suniawati. Eppa'na katoronan Palèmbang, tor èbhuna katoronan Sunda-Tionghoa.

Arsjad nyarè èlmo è University of Southern California è bidang Computer Engineering è taon 1990. Salaènna ghânèka, salèrana jhughân aḍâlemi èlmo è bidang Administrasi Bisnis sè pas ngaollè gellar Bachelor of Business Administration ḍâri Pepperdine University, California, Amèrika Serikat è taon 1993."Profil Arsjad Rasjid, Dirut Indika Energy yang Jadi Calon Ketum Kadin". kumparan.com. https://kumparan.com/kumparanbisnis/profil-arsjad-rasjid-dirut-indika-energy-yang-jadi-calon-ketum-kadin-1vIiCVMTtdT/full Èaksès tangghâl 19-01-2026

 Karir 

 Dirèktur Otama Indika Energy 
Arsjad Rasjid ajabat mènangka Dirèktur Otama Indika Energy, perusahaan invèstasi sè ampon è diversifikasi kasohor è Indonèsia sè fokus ḍâlem pangembhângan bân èksploitasi sombher daya alam, infrastruktur, bân pan-bârâmpan sèktor industri stratègis laènna. È bâbâ pamarènta'anna Arsjad Rasjid, Indika Energy terros akembhângaghi bân akelola portofolio bisnis sè luwas tor acem-macem, tamaso' sèktor ènergi, logistik, infrastruktur, mineral, bisnis bhiru, digital, bân kasèhadhân. Portofolio bisnis Indika Energy aghâmbhâraghi komitmen perusahaan ḍâlem aghâbây nilai bâkto lanjhâng bân akontribusi è pamaddheghân èkonomi sè inklusif bân ros-terrossan."Arsjad Rasjid: Dari Bisnis Batu Bara Menuju Energi Hijau". arsjadrasjid.com. 2023-03-25. https://arsjadrasjid.com/batu-bara-menuju-energi-hijau/ Èaksès tangghâl 19-01-2026

Salèrana ajabat mènangka Dirèktur Otama perusahaan kasebbhut sejjhâk taon 2005. È bâbâ pamarènta'anna, PT Indika Energy suksès akembhângaghi pan-bârâmpan proyèk stratègis bân èkspansi bisnis, tor matèngghi pangelolaan sombher daya perusahaan

 Pangarghâ'ân 
Arsjad anḍi' pangalèbur è ranah kawirausahaan sosial (social entrepreneurship), pendidikan tolèransi bân kaberagaman, tor kabhângsa'an. Atanè bân jhughân aterna' embi' Etawa. Arsjad toman kapèlè dhâddhi Young Global Leader 2011 ḍâri World Economic Forum (WEF)"Young Global Leader, World Economic Forum (2011)". weforum.org. https://www.weforum.org/people/m-arsjad-rasjid-p-mangkuningrat Èaksès tangghâl 19-01-2026 tor narèma pangarghâ'ân mènangka Best Executive è Indonèsia è taon 2010 ḍâri Asiamoney."The Best Indonesian Executive 2010 dari Asiamoney". weforum.org. https://www.weforum.org/people/m-arsjad-rasjid-p-mangkuningrat Èaksès tangghâl 19-01-2026

 Sombher-sombher